Fertilitet
<s>Fertilitet (od latinskog fertilitas =plodnost) u prvom redu upravo to i znači plodnost, sposobnost jedinke za razmnožavanje.</s>

<s>Karakteristike</s>

<s>Pod tim terminom se u demografiji, podrazumjeva broj živorođene djece u odnosu na broj fertilnih žena.</s><s>Fertilni period, ili period prokreacije, označuje u životu žene ono doba kad je ona fiziološki sposobna rađati.</s><s>Premda su dokumentirani slučajevi da je djevojčica od 6,5 godina rodila, kao i neke žene stare 59 - 63 g, smatra se da su žene fertilne od 15. do 49. godina.</s><s>Procent žena sposobnih za rađanje sa 14. godina iznosi 1,4 %, sa 15. - 4,6 %, a zatim naglo raste pa sa 17. iznosi 33,9 %, a sa 18. - 61,5 %, kulminacija se dosiže sa 22. godine - 93 %.</s><s>Nakon tog počinje postepeno padati, pa sa 30. iznosi 87,2 %, sa 35. - 80,5 %, sa 40.  - 69,9 %, 45. - 38,1%, a sa 50. - 1,2%.</s><s>Negdje oko 53. godine života žene praktički gube sposobnost rađanja.</s>

<s>Fertilitet predstavlja stvarnu plodnost (broj rođene djece) za razliku od potencijalnog (broja djece) fiziološke plodnosti (fekonditet), od koje je redovito niži.</s>

<s>Nivo fertiliteta zavisi o čitavom nizu različitih faktora: bioloških (dobna struktura stanovništva, procent fertilnih žena, sterilitet, period laktacije i slično); sociološko-ekonomskih (obrazovanje, religija, tradicija, kontrola rađanja, stupanj urbanizacije, privreda); psiholoških (želja za potomstvom).</s>

<s>Istraživanja o fertilitetu jasno su pokazala: da žene koje nisu zaposlene imaju u pravilu više djece nego one koje to jesu, kao i to da siromašnije i manje obrazovane žene imaju više djece.</s><s>Najviše djece rađaju žene u agrarnim, privredno nerazvijenim sredinama tu se fertilitet približava nivou fekonditeta.</s>

<s>Za razliku od tog u industrijaliziranim krajevima fertilitet snažno opada.</s>

<s>Povezano 
 Stopa plodnosti
 Natalitet
 Neplodnost</s>

<s>Izvori</s>

<s>Vanjske veze 
 Fertilitet na portalu Leksikografski zavod Miroslav Krleža</s>

<s>Natalitet
Embriologija
Reproduktivna medicina</s>

